

**REPUBLIKA HRVATSKA   
VARAŽDINSKA ŽUPANIJA   
OPĆINA SVETI ĐURĐ  
OPĆINSKO VIJEĆE**

KLASA: 320-02/24-02/4

URBROJ: 2186-21-02-24-1

Sveti Đurđ, 13.12.2024.

Na temelju članka 49. st. 4. Zakona o poljoprivrednom zemljištu („Narodne novine“, broj 20/18., 115/18., 98/19. i 57/22.) i članka 22. Statuta Općine Sveti Đurđ („Službeni vjesnik Varaždinske županije“, broj 30/21. i 18/23.), Općinsko vijeće Općine Sveti Đurđ na svojoj 38. sjednici održanoj dana 13.12.2024. godine, donosi

**PROGRAM**

**korištenja sredstava od raspolaganja**

**poljoprivrednim zemljištem u vlasništvu**

**Republike Hrvatske za 2025. godinu**

Članak 1.

Ovim Programom propisuje se korištenje sredstava iz Općinskog proračuna za 2025. godinu ostvarenih od raspolaganja poljoprivrednim zemljištem u vlasništvu Republike Hrvatske na području Općine Sveti Đurđ i to s osnova: zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom.

Članak 2.

(1) Prihod proračuna Općine Sveti Đurđ za 2025. godinu od raspolaganja poljoprivrednim zemljištem u vlasništvu Republike Hrvatske iz članka 1. ovog Programa planiran je u iznosu od 15.000,00 eura.

(2) Stvarno ostvareni prihod od raspolaganja poljoprivrednim zemljištem u vlasništvu Republike Hrvatske iz članka 1. ovog Programa utrošit će se za:

* uređenje ruralnog prostora izgradnjom i održavanjem ruralne infrastrukture vezane za poljoprivredu – poljskih puteva.

Članak 3.

Ovaj Program objavit će se u „Službenom vjesniku Varaždinske županije“, a stupa na snagu 1. siječnja 2025.godine.

OPĆINSKO VIJEĆE OPĆINE SVETI ĐURĐ

Predsjednik Općinskog vijeća

Damir Grgec